FI Euroopan unionin virallinen lehti L 71/56

KOMISSION ASETUS (EU) 2015/400,

annettu 25 päivänä helmikuuta 2015,

Euroopan parlamentin ja neuvoston asetuksen (EY) N:o 396/2005 liitteiden II, III ja V muuttamisesta siltä osin kuin on kyse luuöljyn, hiilimonoksidin, syprodiniilin, dodemorfin, iprodionin, metaldehydin, metatsakloorin, parafiiniöljyn (CAS 64742-54-7), paloöljyjen (CAS 92062-35-6) ja propargiitin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan, 18 artiklan 1 kohdan b alakohdan ja 49 artiklan 2 kohdan,

sekä katsoo seuraavaa:

(1) Iprodionin jäämien enimmäismäärät vahvistettiin asetuksen (EY) N:o 396/2005 liitteessä II ja liitteessä III olevassa B osassa. Syprodiniilin, metaldehydin, metatsakloorin ja propargiitin jäämien enimmäismäärät vahvistettiin asetuksen (EY) N:o 396/2005 liitteessä III olevassa A osassa. Asetuksessa (EY) N:o 396/2005 ei ole asetettu jäämien enimmäismääriä luuöljylle, hiilimonoksidille, dodemorfille, parafiiniöljylle CAS 64742-54-7 ja paloöljyille (CAS 92062-35-6), ja koska näitä tehoaineita ei ole sisällytetty kyseisen asetuksen liitteeseen IV, sovelletaan kyseisen asetuksen 18 artiklan 1 kohdan b alakohdassa säädettyä oletusarvoa 0,01 mg/kg.

(2) Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi perustellun lausunnon luuöljyn jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (2). Luuöljyn sisällyttämättä jättämisestä neuvoston direktiivin 91/414/ETY (3) liitteeseen I säädetään komission päätöksessä 2008/943/EY (4). Ottaen huomioon, että luuöljyn käyttö ei ole enää sallittua unionissa eikä kolmansissa maissa sallituista käyttötarkoituksista ole ilmoitettu, on aiheellista vahvistaa jäämien enimmäismäärät määritysrajan tasolle tai jäämien enimmäismäärän oletusarvon tasolle asetuksen (EY) N:o 396/2005 18 artiklan 1 kohdan b alakohdan mukaisesti.

(3) Elintarviketurvallisuusviranomainen antoi perustellun lausunnon hiilimonoksidin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (5). Hiilimonoksidin sisällyttämättä jättämisestä direktiivin 91/414/ETY liitteeseen I säädetään komission päätöksessä 2008/967/EY (6). Ottaen huomioon, että hiilimonoksidin käyttö ei ole enää sallittua unionissa eikä kolmansissa maissa sallituista käyttötarkoituksista ole ilmoitettu, on aiheellista vahvistaa jäämien enimmäismäärät määritysrajan tasolle tai jäämien enimmäismäärän oletusarvon tasolle asetuksen (EY) N:o 396/2005 18 artiklan 1 kohdan b alakohdan mukaisesti.

(4) Elintarviketurvallisuusviranomainen antoi perustellun lausunnon syprodiniilin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan sekä 12 artiklan 1 kohdan mukaisesti (7). Se ehdotti jäämän määritelmän muuttamista eläinperäisten tuotteiden osalta. Se suositteli jäämien enimmäismäärän alentamista mispelin, Japaninmispelin, syötäväksi ja viinin valmistukseen tarkoitettujen viinirypäleiden, karhunvatukoiden, vadelmien, muiden pienien hedelmien ja marjojen, porkkanoiden, piparjuuren, palsternakan, juuripersiljan, kaurajuuren, valkosipulin, salottisipulin, varhaissipulin, tarhapapujen (silvityt), herneiden (silvityt), parsan, kuivattujen herneiden ja kuivattujen lupiinien osalta. Se suositteli jäämien voimassa olevien enimmäismäärien nostamista tai pitämistä ennallaan tiettyjen tuotteiden osalta. Elintarviketurvallisuusviranomainen katsoi, että tiettyjä tietoja ei ollut saatavilla mantelia, juurista valmistettuja yrttiuutejuomia, juurista ja juurakoista saatuja mausteita ja kaikkia eläinperäisiä tuotteita koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(5) Elintarviketurvallisuusviranomainen antoi perustellun lausunnon dodemorfin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (8). Dodemorfin sisällyttämisestä direktiivin 91/414/ETY liitteeseen I säädetään komission direktiivissä 2008/125/EY (9). Komission täytäntöönpanoasetuksen (EU) N:o 540/2011 (10) mukaisesti dodemorfin käyttö rajoittuu ainoastaan koristekasvien kasvihuoneviljelyyn. Ottaen huomioon, että dodemorfin käyttö on sallittua unionissa ainoastaan syötäväksi kelpaamattomissa viljoissa eikä kolmansissa maissa sallituista käyttötarkoituksista syötäväksi tarkoitetuissa viljoissa ole ilmoitettu, on aiheellista vahvistaa jäämien enimmäismäärät määritysrajan tasolle tai jäämien enimmäismäärän oletusarvon tasolle asetuksen (EY) N:o 396/2005 18 artiklan 1 kohdan b alakohdan mukaisesti.

(6) Elintarviketurvallisuusviranomainen antoi perustellun lausunnon iprodionin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan sekä 12 artiklan 1 kohdan mukaisesti (11). Se ehdotti jäämän määritelmän muuttamista eläinperäisten tuotteiden osalta. Elintarviketurvallisuusviranomainen katsoi, että tiettyjä tietoja ei ollut saatavilla sitruunoita, manteleita, hasselpähkinöitä, omenoita, päärynöitä, kvitteneitä, mispeleitä, japaninmispeleitä, aprikooseja, kirsikoita, persikoita, luumuja, syötäviksi ja viinin valmistukseen tarkoitettuja viinirypäleitä, mansikoita, karhunvatukoita, sinivatukoita, vadelmia, mustikoita, karpaloita, herukoita, karviaismarjoja, acerolakirsikoita, kiivejä, perunoita, punajuuria, porkkanoita, piparjuurta, palsternakkoja, juuripersiljoja, retiisejä, valkosipulia, sipuleita, salottisipuleita, varhaissipuleita, tomaatteja, pippuria, munakoisoa, kurkkuja, avomaankurkkuja, kesäkurpitsoja, paksukuorisia Cucurbitaceae-suvun vihanneksia, parsakaalia, kukkakaaleja, ruusukaaleja, keräkaaleja, kiinankaaleja, vuonankaalia, siloendiivejä, vihanneskrasseja, sinappikaalia, lehtisalaattia, Brassica spp:n lehtiä ja ituja, sikuria, yrttejä, papuja (tuoreet silpimättömät), papuja (tuoreet silvityt), herneitä (tuoreet silpimättömät), herneitä (tuoreet silvityt), raparperia, papuja (kuivatut), linssejä (kuivatut), herneitä (kuivatut), pellavansiemeniä, auringonkukansiemeniä, vehnää, ohraa, riisiä, kukista valmistettuja yrttiuutejuomia, juurista valmistettuja yrttiuutejuomia, sokerijuurikasta ja kaikkia eläinperäisiä tuotteita koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Elintarviketurvallisuusviranomainen katsoi, että mitään tietoja ei ollut saatavilla mukulasellereitä, lanttuja, nauriita, lehtikaalia, kyssäkaalia, krassikanankaalia, pinaattia, mangoldia eli lehtijuurikasta, herneitä (tuoreet silvityt), parsaa, selleriä, fenkolia, purjoa, lehtiselleriä, rapsinsiemeniä, lehdistä valmistettuja yrttiuutejuomia, mausteita ja sokerijuurikkaita koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Kyseisiä tuotteita koskevat jäämien enimmäismäärät olisi vahvistettava määritysrajan tasolle tai asetuksen (EY) N:o 396/2005 18 artiklan 1 kohdan b alakohdassa vahvistetun jäämien enimmäismäärän oletusarvon tasolle.

(7) Elintarviketurvallisuusviranomainen antoi perustellun lausunnon metaldehydin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (12). Se suositteli jäämien enimmäismäärän alentamista mansikoiden, lantun, parsan, sellerin ja fenkolin osalta. Se suositteli jäämien voimassa olevien enimmäismäärien nostamista tai pitämistä ennallaan tiettyjen tuotteiden osalta. Se katsoi, että tiettyjä tietoja ei ollut saatavilla perunoita, punajuuria, porkkanoita, mukulasellereitä, piparjuurta, maa-artisokkia, palsternakkoja, juuripersiljaa, retiisejä, kaurajuurta, nauriita, tomaatteja, munakoisoja, kukinnon muodostavia kaaleja, keräkaaleja, lehtikaaleja, kyssäkaalia, lehtisalaattia ja muita salaattikasveja, pinaattia ja vastaavia kasveja, purjoja ja latva-artisokkia koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Elintarviketurvallisuusviranomainen katsoi, että kaikkia eläinperäisiä tuotteita koskevista jäämien enimmäismääristä ei ollut saatavilla mitään tietoja ja että riskinhallinnasta vastaavien tahojen on jatkettava asian tarkastelua. Kyseisiä tuotteita koskevat jäämien enimmäismäärät olisi vahvistettava määritysrajan tasolle tai asetuksen (EY) N:o 396/2005 18 artiklan 1 kohdan b alakohdassa vahvistetun jäämien enimmäismäärän oletusarvon tasolle.

(8) Elintarviketurvallisuusviranomainen antoi perustellun lausunnon metatsakloorin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (13). Se ehdotti jäämän määritelmän muuttamista sekä eläinperäisten että kasviperäisten tuotteiden riskinarvioinnin ja täytäntöönpanon osalta. Se suositteli jäämien enimmäismäärien alentamista valkosipulin, ruusukaalien, latva-artisokan, purjon, pellavansiementen, auringonkukansiementen, rapsinsiementen, sinapinsiementen, kurkkuyrtin, ruistankion ja maidon osalta. Se suositteli jäämien voimassa olevien enimmäismäärien nostamista tai pitämistä ennallaan tiettyjen tuotteiden osalta. Se katsoi, että tiettyjä tietoja ei ollut saatavilla piparjuurta, retiisiä, nauriita, kukinnon muodostavia kaaleja, keräkaalia, lehtikaaleja ja kyssäkaalia koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Elintarviketurvallisuusviranomainen katsoi, että mitään tietoja ei ollut saatavilla appelsiineja, sitruunoita, pähkinöitä, siemenhedelmiä, kivellisiä hedelmiä, marjoja ja pieniä hedelmiä, perunoita, sinappikaalia ja parsaa koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Kyseisiä tuotteita koskevat jäämien enimmäismäärät olisi vahvistettava määritysrajan tasolle tai asetuksen (EY) N:o 396/2005 18 artiklan 1 kohdan b alakohdassa vahvistetun jäämien enimmäismäärän oletusarvon tasolle.

(9) Elintarviketurvallisuusviranomainen antoi perustellun lausunnon parafiiniöljyn (CAS 64742-54-7) jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (14). Parafiiniöljyn (CAS 64742-54-7) sisällyttämättä jättämisestä direktiivin 91/414/ETY liitteeseen I säädetään komission päätöksessä 2009/617/EY (15). Ottaen huomioon, että parafiiniöljyn (CAS 64742-54-7) käyttö ei ole enää sallittua unionissa eikä kolmansissa maissa sallituista käyttötarkoituksista ole ilmoitettu, on aiheellista vahvistaa jäämien enimmäismäärät määritysrajan tasolle tai jäämien enimmäismäärän oletusarvon tasolle asetuksen (EY) N:o 396/2005 18 artiklan 1 kohdan b alakohdan mukaisesti.

(10) Elintarviketurvallisuusviranomainen antoi perustellun lausunnon paloöljyjen (CAS 92062-35-6) jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (16). Paloöljyjen (CAS 92062-35-6) sisällyttämättä jättämisestä direktiivin 91/414/ETY liitteeseen I säädetään komission päätöksessä 2009/616/EY (17). Ottaen huomioon, että paloöljyjen (CAS 92062-35-6) käyttö ei ole enää sallittua unionissa eikä kolmansissa maissa sallituista käyttötarkoituksista ole ilmoitettu, on aiheellista vahvistaa jäämien enimmäismäärät määritysrajan tasolle tai jäämien enimmäismäärän oletusarvon tasolle asetuksen (EY) N:o 396/2005 18 artiklan 1 kohdan b alakohdan mukaisesti.

(11) Elintarviketurvallisuusviranomainen antoi perustellun lausunnon propargiitin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (18). Propargiitin sisällyttämättä jättämisestä direktiivin 91/414/ETY liitteeseen I säädetään komission päätöksessä 2008/934/EY (19), ja tämä vahvistettiin komission täytäntöönpanoasetuksessa (EU) N:o 943/2011 (20). Ottaen huomioon, että propargiitin käyttö ei ole enää sallittua unionissa eikä kolmansissa maissa sallituista käyttötarkoituksista ole ilmoitettu, on aiheellista vahvistaa jäämien enimmäismäärät määritysrajan tasolle tai jäämien enimmäismäärän oletusarvon tasolle asetuksen (EY) N:o 396/2005 18 artiklan 1 kohdan b alakohdan mukaisesti. Tästä syystä kyseiselle tehoaineelle asetuksen (EY) N:o 396/2005 liitteessä III vahvistetut jäämien enimmäismäärät olisi poistettava mainitun asetuksen 17 artiklan sekä 14 artiklan 1 kohdan a alakohdan mukaisesti.

(12) Komissio kuuli torjunta-ainejäämiä käsitteleviä Euroopan unionin vertailulaboratorioita tarpeesta mukauttaa tiettyjä määritysrajoja. Laboratoriot totesivat useiden aineiden osalta, että tekninen kehitys edellyttää erityisten määritysrajojen asettamista tietyille hyödykkeille.

(13) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(14) Sen vuoksi asetusta (EY) N:o 396/2005 olisi muutettava.

(15) Tuotteiden tavanomaisen kaupan pitämisen, jalostuksen ja kulutuksen mahdollistamiseksi tässä asetuksessa olisi säädettävä sellaisia tuotteita koskevasta siirtymäjärjestelystä, jotka on tuotettu laillisesti ennen jäämien enimmäismäärien muuttamista ja joiden osalta tiedot osoittavat kuluttajansuojan säilyvän korkeatasoisena.

(16) Olisi sallittava kohtuullinen siirtymäaika ennen muutettujen enimmäismäärien soveltamista, jotta jäsenvaltiot, kolmannet maat ja elintarvikealan toimijat voivat valmistautua jäämien enimmäismäärien muuttamisesta johtuviin uusiin vaatimuksiin.

(17) Unionin kauppakumppaneita on kuultu Maailman kauppajärjestön kautta uusista jäämien enimmäismääristä, ja niiden kannanotot on otettu huomioon.

(18) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II, III ja V tämän asetuksen liitteen mukaisesti.

2 artikla

Asetusta (EY) N:o 396/2005, sellaisena kuin se oli ennen muuttamista tällä asetuksella, sovelletaan edelleen tuotteisiin, jotka on tuotettu säännösten mukaisesti ennen 3 päivää lokakuuta 2015.

3 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan kuitenkin 3 päivästä lokakuuta 2015.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 2015. Komission puolesta Puheenjohtaja Jean-Claude JUNCKER

(1) EUVL L 70, 16.3.2005, s. 1.

(2) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for bone oil according to Article 12 of Regulation (EC) No 396/2005. EFSA Journal 2012;10(6):2766 [6 s.].

(3) Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1)

(4) Komission päätös 2008/943/EY, tehty 12 päivänä joulukuuta 2008, luuöljyn jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta (EUVL L 335, 13.12.2008, s. 97).

(5) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for carbon monoxyde according to Article 12 of Regulation (EC) No 396/2005. EFSA Journal 2012;10(6):2762 [6 s.].

(6) Komission päätös 2008/967/EY, tehty 12 päivänä joulukuuta 2008, hiilimonoksidin sisällyttämättä jättämisestä neuvoston direktiivin 91/414/ETY liitteeseen I ja tätä ainetta sisältäville kasvinsuojeluaineille annettujen lupien peruuttamisesta (EUVL L 344, 20.12.2008, s. 121).

(7) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for cyprodinil according to Article 12 of Regulation (EC) No 396/2005. EFSA Journal 2013;11(10):3406 [81 s.].

(8) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for dodemorph according to Article 12 of Regulation (EC) No 396/2005. EFSA Journal 2014;12(5):3683 [11 s.].

(9) Komission direktiivi 2008/125/EY, annettu 19 päivänä joulukuuta 2008, neuvoston direktiivin 91/414/ETY muuttamisesta alumiinifosfidin, kalsiumfosfidin, magnesiumfosfidin, symoksaniilin, dodemorfin, 2,5-diklooribentsoehappometyyliesterin, metamitronin, sulkotrionin, tebukonatsolin ja triadimenolin sisällyttämiseksi siihen tehoaineina (EUVL L 344, 20.12.2008, s. 78).

(10) Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

(11) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for iprodione according to Article 12 of Regulation (EC) No 396/2005. EFSA Journal 2013;11(10):3438 [94 s.].

(12) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for metaldehyde according to Article 12 of Regulation (EC) No 396/2005. EFSA Journal 2014;12(5):3682 [64 s.].

(13) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for metazachlor according to Article 12 of Regulation (EC) No 396/2005. EFSA Journal 2014;12(4):3634 [51 s.].

(14) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for paraffin oil (CAS 64742-54-7) according to Article 12 of Regulation (EC) No 396/2005. EFSA Journal 2012;10(7):2841 [7 s.].

(15) Komission päätös 2009/617/EY, tehty 17 päivänä elokuuta 2009, parafiiniöljyn (CAS 64742-54-7) jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta (EUVL L 213, 18.8.2009, s. 28).

(16) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for petroleum oils (CAS 92062-35-6) according to Article 12 of Regulation (EC) No 396/2005. EFSA Journal 2012;10(7):2840 [7 s.].

(17) Komission päätös 2009/616/EY, tehty 17 päivänä elokuuta 2009, paloöljyn (CAS 92062-35-6) jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta (EUVL L 213, 18.8.2009, s. 26).

(18) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for propargite according to Article 12 of Regulation (EC) No 396/2005. EFSA Journal 2013;11(8):3350 [26 s.].

(19) Komission päätös 2008/934/EY, tehty 5 päivänä joulukuuta 2008, eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta (EUVL L 333, 11.12.2008, s. 11).

(20) Komission täytäntöönpanoasetus (EU) N:o 943/2011, annettu 22 päivänä syyskuuta 2011, tehoaineen propargiitti hyväksymättä jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission päätöksen 2008/934/EY muuttamisesta (EUVL L 246, 23.9.2011, s. 16).